Inte quelli anni risurton vañe e receste mosseghe da-o pontefixe de condue a promissa croxâ: con diverse scuse e pretesti, Federigo o l'ariescì sempre a eludde o dexideio de Onoio III. O partì finarmente (ag. 1227) doppo l'eleçion do successô Grigœu IX, ch'o se mostrava deciso a scominigálo, ma o rentrò pochi giorni doppo a caosa de un'epidemia scciuppâ in sce-e nave. Corpio da-a scominiga, o ripartì into zugno 1228; mediante un accordio co-o surtan al-Kāmil o l'ótègne Gerusalemme, da quæ o çenzette a coña de re o 18 março 1229 pe i driti vegnuighe da Zabella de Brienne, ch'a l'aveiva maiao into 1225, doppo a morte da primma moggê.